„Canibalul din Volgograd” s-a întors acasă, după ce a luptat în Ucraina. Cazul lui a zguduit societatea rusă acum un deceniu
Rusul Dmitri Malîșev, locuitor al regiunii Volgograd, condamnat la 25 de ani de închisoare pentru crimă și canibalism și grațiat de președintele rus Vladimir Putin pentru că a luptat în războiul din Ucraina, s-a întors în orașul său natal, a anunțat duminică presa locală, potrivit EFE, preluată de Agerpres. A fost rănit, dar vrea să revină pe front.